ପଦ୍ମାବତୀ ସ୍ମାରକୀ କ୍ରିକେଟ ଟ୍ରଫ, ଲିଡ୍ସ ଚାମ୍ପିୟନ୍ March 24th, 06:23 AM March 24th, 06:23 AM\nବ୍ରହ୍ମପୁର ଅଫିସ,୨୪ା୩-ବ୍ରହ୍ମପୁର ଷ୍ଟାଡିୟମରେ ଚାଲିଥିବା ପ୍ରଥମ ଏଲ୍.ପଦ୍ମାବତୀ ସ୍ମାରକୀ କ୍ରିକେଟ ଟ୍ରଫି ଶନିବାର ଉଦ୍ଯାପିତ ହୋଇଯାଇଛି। ଏଥିରେ ଲିଡ୍ସ କ୍ରିକେଟ କ୍ଲବ ଚାମ୍ପିୟନ୍ ହୋଇଥିବା ବେଳେ ଖଲ୍ଲିକୋଟ ରନର୍ସଅପ୍ ହୋଇଛି। ଫାଇନାଲ୍ ମ୍ୟାଚ୍ରେ ଖଲ୍ଲିକୋଟ ପ୍ରଥମେ ବ୍ୟାଟିଂ କରିଥିଲା। ଦଳ ୧୯ଓଭର୍ ୪ବଲ୍ରେ ୧୩୪ରନ୍ କରିଥିଲା। ଦଳ ତରଫରୁ ଶ୍ରୀକାନ୍ତ ଗୌଡ଼ ୫୯ରନ୍ କରିଥିଲେ। ଲିଡ୍ସର ଆଇଏସ୍. ଗିରି ୩ ଉଇକେଟ୍ ନେଇଥିବା ବେଳେ ଜିତେନ୍ଦ୍ର ତ୍ରିପାଠୀ ଏବଂ ସତ୍ୟବ୍ରତ ସାହୁ ୨ଟି ଲେଖାଏ ଉଇକେଟ୍ ନେଇଥିଲେ। ଲିଡସ୍ ଆବଶ୍ୟକ ରନ୍ର ପିଛାକରି ସତର୍କତାର ସହ ବ୍ୟାଟିଂ କରିଥିଲା। ଦଳ ୧୭ଓଭର୍ ଗୋଟିଏ ବଲ୍ରେ ୩ ଉଇକେଟ୍ ହରାଇ ୧୩୫ରନ୍ କରି ବିଜୟୀ ହୋଇଥିଲା। ବୋଲିଂ ପରେ ବ୍ୟାଟିଂରେ ମଧ୍ୟ ଜିତେନ୍ଦ୍ର ଏବଂ ସତ୍ୟବ୍ରତ ନିଜର ପ୍ରତିଭା ଦେଖାଇଥିଲେ। ଜିତେନ୍ଦ୍ର ତ୍ରିପାଠୀ ୭୬ରନ୍ କରି ଦଳକୁ ବିଜୟୀ ହେବାରେ ମୁଖ୍ୟ ଭୂମିକା ନେଇଥିବା ବେଳେ ସତ୍ୟବ୍ରତ ୪୨ରନ୍ କରିଥିଲେ। ଅମ୍ପାୟର୍ ଭାବେ ଶିଶିର ଭୋଳ ଏବଂ ସରୋଜ ପାଢୀ ମ୍ୟାଚ୍ ପରିଚାଳନା କରିଥିଲେ।\nପରେ ପୁରସ୍କାର ବିତରଣୀ ଉତ୍ସବ ଅନୁଷ୍ଠିତ ହୋଇଥିଲା। ଅତିଥି ଭାବେ ଏଲ୍. ଶ୍ରୀନିବାସ ରାଓ, ଆର୍.ମୁରଲୀ ମୋହନ, ସନ୍ତୋଷ ପାତ୍ର, ଭି. ଅଜୟ କୁମାର, ରାଜେଶ ସେନାପତି, ଅକ୍ଷୟ ପଟ୍ଟନାୟକ, ନରେଶ, ସିଏଚ୍. ସପ୍ତଗିରି, ଶିବରାମ ଦଳେଇ, ପ୍ରଶାନ୍ତ ଦଳାଇ, ମନୋଜ ପାତ୍ର ଏବଂ ମନୋଜ ଦଣ୍ଡପାଟ ଯୋଗ ଦେଇଥିଲେ। ଚାମ୍ପିୟନ୍ ଲିଡ୍ସ ଏବଂ ରନର୍ସଅପ୍ ଖଲ୍ଲିିକୋଟକୁ ଟ୍ରଫି ସହ ଅର୍ଥରାଶି ପୁରସ୍କାର ପ୍ରଦାନ କରାଯାଇଥିଲା। ସେହିଭଳି ଟୁର୍ନାମେଣ୍ଟରେ ୧୧୫ରନ୍ କରିଥିବା ଶ୍ରୀକାନ୍ତ ଗୌଡ଼ଙ୍କୁ ମ୍ୟାନ୍ ଅଫ୍ ସିରିଜ୍, ଶ୍ରେଷ୍ଠ ବ୍ୟାଟ୍ସମ୍ୟାନ୍ ସହ ଟୁର୍ନାମେଣ୍ଟରେ ସର୍ବାଧିକ ୬ ଛକା ମାରିଥିବା ଏବଂ ସର୍ବାଧିକ କ୍ୟାଚ୍ ଧରିଥିବା ଯୋଗୁ ତାଙ୍କୁ ସ୍ବତନ୍ତ୍ର ଭାବେ ପୁରସ୍କୃତ କରାଯାଇଥିଲା । ୬ ଉଇକେଟ୍ ନେଇଥିବା ସମୀର ସାହୁଙ୍କୁ ଶ୍ରେଷ୍ଠ ବୋଲର୍, ଚନ୍ଦନ ପ୍ରଧାନ ଶ୍ରେଷ୍ଠ ଉଇକେଟ ରକ୍ଷକ, ଜି. ନବୀନଙ୍କୁ ଶ୍ରେଷ୍ଠ ଶୃଙ୍ଖଳିତ ଖେଳାଳି, ଅକ୍ସଫୋର୍ଡ଼ ବ୍ଲ୍ୟୁକୁ ଶ୍ରେଷ୍ଠ ଶୃଙ୍ଖଳିତ ଦଳ, ଅକ୍ସଫୋର୍ଡ଼ କ୍ଲବକୁ ଶ୍ରେଷ୍ଠ ସହାୟକ ଦଳ ଏବଂ ମହମ୍ମଦ କ୍ରିକେଟ କ୍ଲବକୁ ଶ୍ରେଷ୍ଠ ଉଦୀୟମାନ୍ ଦଳ ଭାବେ ପୁରସ୍କୃତ କରାଯାଇଥିଲା ।
